Απόστολος Χαραλαμπίδης

Ο **Απόστολος Χαραλαμπίδης** είναι Έλληνας βετεράνος ποδοσφαιριστής και νυν προπονητής ποδοσφαίρου, γεννημένος στη Θεσσαλονίκη στις 4 Ιουλίου 1968.

## Καριέρα
### Ως ποδοσφαιριστής
Ο Απόστολος Χαραλαμπίδης ως ποδοσφαιριστής αγωνίστηκε στους ερασιτέχνες του ΠΑΟΚ και επαγγελματικά στον Α.Γ.Σ.Κ. Καστοριά, στην Αναγέννηση Νεάπολης Θεσσαλονίκης, στον Παναργειακό Άργους Ορεστικού, στην Αναγέννηση Κολινδρού, στον Α.Ο. Χανιά, στον Α.Ο. Κέρκυρα και στον Ναυπακτιακό Αστέρα.

### Ως προπονητής
Έκανε πρώτα του βήματα ως προπονητής από τον Α.Σ. Αμπελόκηποι Θεσσαλονίκης, με τον οποίο κατέκτησε το Κύπελλο Ε.Π.Σ. Μακεδονίας το 2003. Κατόπιν εργάστηκε στον Π.Ο. Νέας Καλλικράτειας, στον Π.Ο. Τρίγλιας για 2 χρόνια και στον Ηρακλή ως γυμναστής.

Στη συνέχεια ανέλαβε τον Ο.Φ. Ιεράπετρας την περίοδο 2006-07 και συνέχισε στην Α.Ε. Πολυκάστρου και στον Φωκικό Άμφισσας, καταφέρνοντας μάλιστα τη σεζόν 2008-09 να κερδίσει την παραμονή της ομάδας της Άμφισσας στην Γ΄ Εθνική κατηγορία. Στη συνέχεια, τη σεζόν 2009-10 χρημάτισε κατά σειρά προπονητής στον Εορδαϊκό, στον Α.Ο. Τρικάλων και στον Γ.Α.Σ. Βέροια, αναλαμβάνοντας την ομάδα της Βέροιας τον Απρίλιο του 2010 και αποχωρώντας από αυτή τον Νοέμβριο του ίδιου έτους.

Τον Ιανουάριο του 2011 ανέλαβε τη Νίκη Βόλου, ομάδα της Φούτμπολ Λιγκ 2 και τον Μάρτιο του ίδιου έτους ανέλαβε τον Γ.Σ. Καλλιθέα, ομάδα της Φούτμπολ Λιγκ. Το καλοκαίρι του 2011 ανέλαβε την τεχνική ηγεσία της Δόξας Δράμας στη Σούπερ Λιγκ και από την ομάδα της Δράμας αποχώρησε το Δεκέμβριο του ίδιου έτους. Τον Ιανουάριο του 2012 ανέλαβε τη Νίκη Βόλου για 2η φορά στην καριέρα του, αποχωρώντας τον Μάρτιο του ίδιου έτους. 1 χρόνο αργότερα, τον Μάρτιο του 2013, ανέλαβε τη Νίκη Βόλου για 3η φορά στην καριέρα του, παραμένοντας μέχρι τον Ιούνιο του ίδιου έτους.

Λίγες μέρες αργότερα ανέλαβε την τεχνική ηγεσία της Νέας Σαλαμίνας Αμμοχώστου και 3 μήνες αργότερα, τον Σεπτέμβριο του 2013, ανέλαβε την τεχνική ηγεσία του Α.Ο. Καβάλα, από τον οποίο αποχώρησε ύστερα από 2 μήνες, το Νοέμβριο. 1 χρόνο αργότερα, το Νοέμβριο του 2014, ανέλαβε την τεχνική ηγεσία του Α.Ο. Τύρναβος 2005 στη Φούτμπολ Λιγκ, από τον οποίο αποχώρησε το καλοκαίρι του 2015. Ακολούθως, τον Ιούλιο, ανέλαβε τον Ολυμπιακό Βόλου, από τον οποίο αποχώρησε τον Οκτώβριο του ίδιου έτους. Τον Φεβρουάριο του 2016 ανέλαβε το τιμόνι του Καραϊσκάκη Άρτας.

Το καλοκαίρι του 2016 ανέλαβε καθήκοντα προπονητή της ομάδας Κ20 του Αστέρα Τρίπολης στο ηλικιακό πρωτάθλημα της Σούπερ Λιγκ της περιόδου 2016-17, αποχωρώντας τον Μάιο του 2017. Τον Φεβρουάριο του 2017 ανέλαβε και την τεχνική ηγεσία της ανδρικής ομάδας του Αστέρα Τρίπολης στο πρωτάθλημα της Σούπερ Λιγκ, μετά την απόλυση του Δημήτρη Ελευθερόπουλου, όπου εργάστηκε σε αυτό το πόστο για 1 μήνα, μέχρι και τον Μάρτιο. Το καλοκαίρι του 2017 ανέλαβε την τεχνική ηγεσία του Γ.Α.Σ. Βέροια για 2η φορά στην καριέρα του και ύστερα από 7 χρόνια, από την οποία αποχώρησε τον Ιανουάριο του 2018. Ακολούθως ανέλαβε την τεχνική ηγεσία του Πανσερραϊκού, στον οποίο εργάστηκε μέχρι και τον Απρίλιο.

Το καλοκαίρι του 2018 ανέλαβε τον Αιγινιακό, στον οποίο εργάστηκε μέχρι τον Νοέμβριο. Ακολούθως, ανέλαβε τον Αήττητο Σπάτων, από τον οποίο αποχώρησε 1 μήνα αργότερα, τον Δεκέμβριο. Τον Ιανουάριο του 2019 ανέλαβε τον Καραϊσκάκη Άρτας για 2η φορά στην καριέρα του και ύστερα από 3 χρόνια, από τον οποίο αποχώρησε τον Ιανουάριο του 2020. Ακολούθως ανέλαβε την τεχνική ηγεσία του Ιωνικού Νίκαιας και το καλοκαίρι του 2020 την τεχνική ηγεσία του Α.Ο. Τρικάλων, για δεύτερη φορά στην καριέρα του. Στην ομάδα των Τρικάλων εργάστηκε μέχρι τον Μάρτιο του 2021, και ακολούθως ανέλαβε προπονητής του Α.Ο. Αιγάλεω στη Φούτμπολ Λιγκ. Στην ομάδα του Αιγάλεω παρέμεινε μέχρι τον Αύγουστο του 2022.

Τον Μάρτιο του 2023 ανέλαβε την τεχνική ηγεσία της Προοδευτικής, μετά την αποχώρηση του Αντώνη Νικοπολίδη.

## Παραπομπές


## Πηγές
* https://web.archive.org/web/20191207043058/http://www.goal.gr/
* http://www.mikriliga.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Α.Σ. Παναργειακού Άργους Ορεστικού
Κατηγορία:Έλληνες προπονητές ποδοσφαίρου
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Α.Ε. Πολυκάστρου
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Π.Α.Ε. Βέροιας
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Τύρναβου 2005
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές ποδοσφαίρου Πανσερραϊκού
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Προοδευτικής